Diari Oficial de la Generalitat Valenciana


Sumari del DOGV 4279, del 26-06-2002 (2002/6901)

ORDE de 31 de maig de 2002, de la Conselleria d'Agricultura, Pesca i Alimentació, per la qual es corregixen errors i es modifica parcialment l'Orde de 27 de març de 2002, de la Conselleria d'Agricultura, Pesca i Alimentació, per la qual es regulen les ajudes per a l'exercici 2002 al foment del cessament anticipat de l'activitat agrària a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/6901


Data del document
:   31-05-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * cessament d'activitat agrícola
    * ajuda pública
    * FEOGA

ORDE de 31 de maig de 2002, de la Conselleria d'Agricultura, Pesca i Alimentació, per la qual es corregixen errors i es modifica parcialment l'Orde de 27 de març de 2002, de la Conselleria d'Agricultura, Pesca i Alimentació, per la qual es regulen les ajudes per a l'exercici 2002 al foment del cessament anticipat de l'activitat agrària a la Comunitat Valenciana. [2002/6901]
  
Publicada el dia 22 d'abril de 2002 en el Diari Oficial de la Generalitat Valenciana l'Orde de 27 de març de 2002, per a l'aplicació a la Comunitat Valenciana del Reial Decret 5/2001, de 12 de gener, i la modificació del Programa de Desenvolupament Rural segons la Decisió de 20 de desembre de 2001, de la Comissió, pel qual s'establix un règim d'ajudes destinades a fomentar el cessament anticipat de l'activitat agrària, s'observen alguns errors que cal corregir.
  
Així mateix, sembla convenient la modificació de determinats aspectes del seu contingut per a una aplicació més correcta.
  
Per tot això, i fent ús de les atribucions que tinc conferides,
  
ORDENE
  
Article únic
  
L'Orde de 27 de març de 2002, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 5/2001, de 12 de gener i la modificació del Programa de Desenvolupament Rural segons la Decisió de 20 de desembre de 2001, de la Comissió, pel qual s'establix un règim d'ajudes destinades a fomentar el cessament anticipat de l'activitat agrària, queda modificada de la manera següent:
  
Es fa una nova redacció del punt B de l'article 4, que queda de la manera següent: ?Haver exercit l'activitat agrària durant els deu anys anteriors al cessament cotitzant al règim agrari de la Seguretat Social que corresponga.-
  
S'afegix al final del punt B de l'article 7 el text següent: ?tenint en compte els criteris establits en l'Orde de 20 de desembre de 2001 (DOGV de 02.01.02), de la Coselleria d'Agricultura, Pesca i Alimentació, per a la millora i modernització de les estructures de producció de les explotacions agràries, com també les taules d'equivalència de les diverses orientacions productives indicades en els seus annexos.-
  
Es modifica el primer paràgraf de l'article 11 de la versió valenciana, que queda de la manera següent: ?El treballador d'una explotació el titular de la qual cessa en l'activitat agraria, desitja acollir-se a estes ajudes i faça almenys 55 anys d'edat dins de l'any civil sense haver-ne fet els 65, podrà sol·licitar-les en el termini d'un mes a partir de la seua publicació per mitjà dels formularis i impresos habilitats per la Conselleria d'Agricultura; Pesca i Alimentació.-
  
S'afegix al punt 1 de l'article 14 el text següent:- ?Qualsevol ajuda vinculada a l'activitat agrària que siga finançada amb recursos públics.-
  
Es fa una nova redacció del punt 4 de l'article 15, que queda de la manera següent: ?Declaració censal de cessament de l'activitat agrària, presentada a l'Agència Estatal d'Administració Tributària, i en el cas d'activitats que ho exigisquen, declaració de baixa en l'impost d'activitats econòmiques.-
  
DISPOSICIÓ FINAL
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 31 de maig de 2002
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ